Zgjedhjet në Gjeorgji
Gjeorgjia ka ndryshuar kushtetutën për t’i dhënë kryeministrit shumicën e kompetencave që ka presidenti
Në ish-Republikën Sovjetike të Gjeorgjisë zhvillohen sot zgjedhjet për parlamentin e ri prej 150 vendesh. Anketat që merren në qendrat e votimit thonë se koalicioni i opozitës udhëheq garën, me 35 për qind të votave, e pasuar nga partia në pushtete zotit Saakashvili, me 30 për qind të votave. Por këto shifra nuk përcaktojnë fituesin e zgjedhjeve Gjeorgjia ka ndryshuar kushtetutën për t'i dhënë Kryeministrit shumicën e kompetencave të mbajtura deri tani nga presidenti. Parlamenti i ri do të emërojë një kryeministër të ri vitin e ardhshëm pas mbarimit të mandatit të dytë dhe të fundit të Presidentit Mikhail Sakashvili. Zoti Saakashvili u tha gazetarëve pas hedhjes së votës së tij sot se këto votime janë tepër të rëndësishme për të ardhmen e vendit. Zgjedhjet vënë Lëvizjen për Bashkim Kombëtar të zotit Saakashvili përball Ëndrrës Gjeorgjiane - një koalicion i themeluar nga miliarderi pro-ruse Bidzina Ivanishvili. Zoti Saakashvili thotë se Ivanishvili si kryeministër do të zhvendoste Gjeorgjinë larg nga Perëndimi dhe e vinte atë nën ndikimin e Moskës - një akuzë që zoti Ivanishvili e mohon. Më shumë se 51 mijë vëzhgues ndërkombëtarë dhe vendas do të mbikqyrin votimin e sotëm. Mbështetësit e Ivanishvilit e akuzojnë presidentin si diktator. Ata e fajësojnë atë për luftën e shkurtër, por shkatërrimtare të 2008 me Rusinë mbi rajonin separatist të Osetisë së Jugut.